12. ΑΝΑΓΚ. ΝΟΜΟΣ υπ’ αριθ. 2769 της 20/23 Ιαν. 1941 (ΦΕΚ Α' 21) Περί τροποπ. και συμπλ. του Α.Ν. 965/37 περί οργανώσεως των δημοσίων νοσηλευτικών Ιδρυμάτων, και του Α.Ν. 2369/40 περί τροποποιήσεως και συμπληρώσεως του Α.Ν. 965/37 κλπ. και του Νόμ. 6077. Συνεδριάσεις των διοικητικών συμβουλίων εν  πολέμω ή εν επιστρατεύσει Άρθρ.1.-Εν περιπτώσει πολέμου ή επιστρατεύσεως τα υπό του άρθρ. 2 του Α.Ν. 965/1937 «περί οργανώσεως των δημοσίων νοσηλευτικών ιδρυμάτων», ως ετροποποιήθη δια του άρθρ. 2 παρ. 1 του Α.Ν. 2369/1940» περί τροποποιήσεως και συμπληρώσεως του Α.Ν. 965/1937 κλπ.», προβλεπόμενα διοικητικά συμβούλια, συνεδριάζουν και αποφασίζουν εγκύρως παρόντων τριών εκ των μελών αυτών κατά πλειοψηφίαν. Αν απουσιάζη ο πρόεδρος και ο αναπληρωτής αυτού, προεδρεύει το πρεσβύτερον των παρισταμένων μελών, έχον όλα τα δικαιώματα του προέδρου. Σελ.106 Ειδική αρμοδιότης του Υπουργού Εθνικής  Προνοίας και των υπ’ αυτού  εξουσιοδοτουμένων οργάνων Άρθρ.2.-1.Εις εκτάκτους περιστάσεις εκτιμωμένας υπό του Υπουργού Εθνικής Προνοίας ή οσάκις λόγω πολέμου ή λόγω επιστρατεύσεως καθίσταται αδύνατος η εις συνεδρίαν συγκέντρωσις τριών μελών των καθ’ έκαστα διοικητικών συμβουλίων των Δημοσίων Νοσηλευτικών ιδρυμάτων, δύναται ο Υπουργός Εθνικής Προνοίας ή τα υπ’ αυτού ειδικώς εξουσιοδοτούμενα όργανα να αποφασίζουν και να εκδίδουν διαταγάς απ’ ευθείας προς τους διευθυντάς των δημοσίων νοσηλευτικών Ιδρυμάτων ή προς τους αναπληρωτάς αυτών, ας υποχρεούνται να εκτελέσουν αμελλητί και χωρίς να επιληφθούν αυτών τα καθ’ έκαστον διοικητικά συμβούλια. Αι διαταγαί αύται έχουν την ισχύν αποφάσεων των διοικητικών συμβουλίων, λαμβανομένων κατά τον νόμον και επικυρουμένων υπό του Υπουργού Εθνικής Προνοίας. 2.Εις εκτάκτους περιστάσεις εκτιμωμένας υπό του Υπουργού Εθνικής Προνοίας, επιτρέπεται η υπό τούτου σύνταξις και τροποποίησις των καταστατικών οργανισμών, της διοικήσεως και οικονομικής διαχειρίσεως, του εσωτερικού κανονισμού των δημοσίων νοσηλευτικών ιδρυμάτων αυτεπαγγέλτως, εκδιδομένου αμέσως τη προτάσει του του σχετικού Β.Δ/τος. Έκτακτος εξουσία του προέδρου του διοικητικού συμβουλίου δημοσίου νοσηλευτικού ιδρύματος Άρθρ.3.-Εις όλως εκτάκτους περιστάσεις και δια την αντιμετώπισιν επειγουσών αναγκών, αίτινες δεν επιδέχονται αναβολήν άνευ σοβαρών ζημιών δια την κανονικήν λειτουργίαν δημοσίου νοσηλευτικού ιδρύματος, επιτρέπεται εις τον πρόεδρον του διοικητικού συμβουλίου ή εις τον αναπληρωτήν αυτού εφ’ όσον έχει ειδικώς εξουσιοδοτηθή σχετικώς υπό του Υπουργού Εθνικής Προνοίας, ν’ αποφασίζη την λήψιν των αναγκαίων μέτρων, αναφέρων αμέσως τας ενεργείας του εις τον Υπουργόν Εθνικής Προνοίας, ή εις τους οικείους Γενικούς Διοικητάς και Νομάρχας και εξαιτούμενος την έγκρισιν αυτών υπό του διοικητικού συμβουλίου, όπερ καλεί και εις έκτακτον συνεδρίασιν. 34.Β.α.11-12 Νοσηλευτικά Ιδρύματα Πειθαρχική εξουσία του Υπουργού Εθνικής  Προνοίας επί των υπαλλήλων των ιδρυμάτων  αρμοδιότητος Υπουργείου Εθνικής Προνοίας Άρθρ.4.-1.Η πειθαρχική εξουσία επί των υπαλλήλων των ιδρυμάτων, αρμοδιότητος Υπουργείου Εθνικής Προνοίας, ων τα διοικητικά συμβούλια λόγω πολέμου ή επιστρατεύσεως δεν καθίσταται δυνατόν να συνεδριάσουν, ασκείται υπό του Υπουργού Εθνικής Προνοίας, κατόπιν γνώμης του Διοικητικού Συμβουλίου του Υπουργείου Εθνικής Προνοίας. 2.Ο Υπουργός Εθνικής Προνοίας δύναται ν’ ασκή και αυτεπαγγέλτως, την πειθαρχικήν εξουσίαν συμφώνως προς τα άρθρ. 10-12 του Α.Ν. 2588/1940, εφ’ άπαντος γενικώς του προσωπικού απάντων των ιδρυμάτων αρμοδιότητος του Υπουργείου Εθνικής Προνοίας, έστω και αν ταύτα διέπωνται υπό ειδικών νόμων. Εις τας περιπτώσεις ταύτας το οικείον διοικητικόν συμβούλιον του ιδρύματος υποχρεούται ν’ αποστή της περαιτέρω ασκήσεως της πειθαρχικής του εξουσίας μόλις ειδοποιηθή υπό του Υπουργείου Εθνικής Προνοίας. 3.Ο Υπουργός Εθνικής Προνοίας δύναται να τροποποιή εκδοθείσας πειθαρχικάς αποφάσεις των διοικητικών συμβουλίων των ως άνω ιδρυμάτων, προσαυξάνων ή μειώνων τας δια των αποφάσεων τούτων επιβληθείσας ποινάς. Προσωρινοί υπάλληλοι Άρθρ.5.-1.Εν περιπτώσει επιστρατεύσεως ή πολέμου αι υπό του οργανισμού των δημοσίων νοσηλευτικών ιδρυμάτων προβλεπόμεναι κεναί ή κενωθησόμεναι θέσεις, πληρούνται δια της προσλήψεως των κεκτημένων τα δι’ εκάστην θέσιν οριζόμενα υπό του οργανισμού προσόντα, δι’ αποφάσεως του Υπουργού Εθνικής Προνοίας δημοσιευμένης εις την Εφημερίδα της Κυβερνήσεως. 2.Εν αδυναμία εξευρέσεως προσώπων κεκτημένων τα υπό του οργανισμού οριζόμενα προσόντα, αι διοικητικαί και βοηθητικαί θέσεις δύνανται να πληρωθώσι δια της προσλήψεως μελών της Εθνικής Οργανώσεως Νεολαίας ή άλλων προσώπων μη συγκεντρούντων τα τυπικά προσόντα, δι’ αποφάσεως του Υπουργού Εθνικής Προνοίας δημοσιευμένης εις την Εφημερίδα της Κυβερνήσεως. 3.Εις αντικατάστασιν κληθέντων εις τας τάξεις του στρατού μονίμων ή επί θητεία υπαλλήλων, δύνανται να προσλαμβάνωνται προσωρινοί υπάλληλοι, ως εν ταις προηγουμέναις παραγράφοις ορίζεται. 4.Οι κατά τας παρ.1, 2 και 3 του παρόντος άρθρου προσλαμβανόμενοι υπάλληλοι διορίζονται επί ημερησία αποζημιώσει μη δυναμένη να υπερβή τας διακοσίας δραχμάς ή το 1/30 των υπό του οργανισμού καθοριζομένων μηνιαίων αποδοχών της αντιστοίχου θέσεως και μέχρι συμπληρώσεως των υπ’ αυτών κατεχομένων θέσεων κατά τας κειμένας διατάξεις ή μέχρι της επανόδου του αντικατασταθέντος υπαλλήλου, οπότε ούτοι απολύονται αυτοδικαίως μη δικαιούμενοι ουδεμίας αποζημιώσεως. Προσωρινή ίδρυσις νοσοκομείων Άρθρ.6.-1.Κατά την πολεμικήν περίοδον, ως και εις εκτάκτους περιστάσεις επιτρέπεται η ίδρυσις προσωρινών νοσηλευτικών και υγειονομικών ιδρυμάτων πάσης φύσεως δια κοινών αποφάσεων των Υπουργών Εθνικής Προνοίας και Οικονομικών, δυναμένων να μεταβιβάσουν την αρμοδιότητά των ταύτην εις τους κατά τόπους Γενικούς Διοικητάς και Νομάρχας εις τας περιφερείας αυτών, προκειμένου δε περί της περιφερείας της Διοικήσεως Πρωτευούσης εις τον Υπουργόν Διοικητήν Πρωτευούσης. 2.Δια των ως άνω απόφασεων καθορίζεται η έδρα, η επωνυμία, ο σκοπός, ο τρόπος της διοικήσεως και λειτουργίας, ο αριθμός των κλινών και κλινικών των ούτως ιδρυομένων ιδρυμάτων, το αναγκαιούν προσωπικόν δια την λειτουργίαν αυτών, ως και η αντιμισθία αυτών. Η διαχείρισις των ιδρυμάτων τούτων ενεργείται δι’ ενταλμάτων προπληρωμής. 3.Το κατά την προηγουμένην παράγραφον προσλαμβανόμενον προσωπικόν είναι προσωρινόν και διορίζεται δι’ αποφάσεων του Υπουργού Εθνικής Προνοίας, δημοσιευμένων εις την Εφημερίδα της Κυβερνήσεως. 4.Τα δυνάμει του παρόντος άρθρου ιδρυόμενα κρατικά νοσηλευτικά και υγειονομικά ιδρύματα καταργούνται δι’ αποφάσεων του Υπουργού Εθνικής Προνοίας, άπαν δε το προσωπικόν αυτών απολύεται αυτοδικαίως μη δικαιούμενον ουδεμιάς αποζημιώσεως.  Απόλυσις υπαλλήλων προσλαμβανομένων  βάσει του παρόντος Νόμου Άρθρ.7.-Οι δυνάμει του παρόντος Νόμου προσλαμβανόμενοι προσωρινοί υπάλληλοι απολύονται της θέσεώς των δι’ αποφάσεων του Υπουργού Εθνικής Προνοίας μη δικαιούμενοι ουδεμιάς αποζημιώσεως. Επέκτασις της Ισχύος του Νόμου Άρθρ.8.-Αι διατάξεις του παρόντος Νόμου και του Α.Ν. 2369/1940 ισχύουν επί παντός δημοσίου νοσηλευτικού ιδρύματος αρμοδιότητος Υπουργείου Εθνικής Προνοίας έστω και αν διέπηται υπό ειδικών Νόμων. Αναδρομική ισχύς Άρθρ.9.-Η ισχύς του παρόντος άρχεται την 28ην Οκτωβρίου 1940. Σελ.107 Νοσηλευτικά Ιδρύματα 34.Β.α.12 